
[bookmark: _GoBack]Шымкент қаласы әкімінің
2026 жылғы «__»________
№ _____ өкіміне 2-қосымша


Шымкент қаласының азаматтық қорғау қызметтері туралы
ЕРЕЖЕ

1-бөлім. Жалпы ережелер

1. Осы Шымкент қаласының азаматтық қорғау қызметтері туралы Ереже 
«Азаматтық қорғау туралы» Қазақстан Республикасының Заңына, «Республикасы азаматтық қорғау қызметтерінің тізбесін бекіту туралы» Қазақстан Республикасы Үкіметінің 2014 жылғы 19 қарашадағы № 1210 қаулысына, «Республикалық азаматтық қорғау қызметтері туралы ережені бекіту туралы»  Қазақстан Республикасы Төтенше жағдайлар министрінің 2014 жылғы 18 маусымдағы № 303 бұйрығына, «Азаматтық қорғаныс іс-шараларын ұйымдастыру және жүргізу қағидаларын бекіту туралы» Қазақстан Республикасы Ішкі істер министрінің 
2015 жылғы 6 наурыздағы № 190 бұйрығына сәйкес әзірленген және Шымкент қаласы азаматтық қорғау қызметтерінің (бұдан әрі – АҚ қызметтері) мәртебесі мен өкілеттіктерін белгілейді.
2. АҚ қызметтері бейбіт және ерекше кезеңде азаматтық қорғаудың 
арнайы іс-шараларын орындауға, халықты табиғи және техногендік сипаттағы төтенше жағдайлардан (бұдан әрі – ТЖ) заманауи зақымдау құралдарын қолданудан қорғауды қамтамасыз етуге бағытталған.
3. АҚ қызметтері Шымкент қаласында мемлекеттік және мемлекеттік емес мекемелер базасында құрылады, жүктелген міндеттерді қала аумағында орналасқан Қазақстан Республикасы  Қарулы күштерінің және басқа да әскери кұралымдарының бөлімдерімен  тығыз қарым-қатынас жасай отырып шешеді.
4. АҚ қызметтерінің күштері мен құралдарын дайындау ТЖ туындау, сондай-ақ заманауи зақымдау құралдарын қолдану нәтижесінде қалыптасуы мүмкін болжанатын ахуалды есепке ала отырып, күнделікті қызметте алдын ала жүргізіледі. 

2-бөлім. Азаматтық қорғау қызметтерінің негізгі міндеттері

5. АҚ қызметтерінің негізгі міндеттері:
1) ТЖ салдарынан заманауи зақымдау құралдарын қолданудан халықты қорғау және келтірілген залалды азайту бойынша іс-шаралар кешенін жоспарлау және қамтамасыз ету;
2) авариялық-құтқару және кезек күттірмейтін жұмыстарды ұйымдастыру және жүргізу, зардап шеккен халыққа көмек көрсету;
3) шұғыл қажеттілік жағдайына резервтер құру және АҚ құралымдарын дайындау, олардың мақсаты бойынша жұмыстарды жүргізу үшін әзірлікте ұстау;
4) қарамағындағы құрылымдық бөлім (бөлімшелер) мен күштерді басқаруды ұйымдастыру, оларды қажетті материалдық-техникалық құралдармен қамтамасыз ету;
5) басшылық құрамды және АҚ саласындағы мамандарды даярлау, қазіргі заманауи құралдарды қолданғанда ТЖ кезінде халықты қорғаныс жасау тәсілдеріне оқыту;
6) ТЖ туындау қатері және қазіргі заманғы зақымдау құралдарын қолдану туралы халықты хабардар ету, АҚ басқару жүйесін құру және әзірлікте ұстау;
7) радиоактивті, химиялық және бактериологиялық залалдануды тұрақты  бақылау;
8) басқару органдар және әскери күштерімен өзара іс-қимылды ұйымдастыру;
9) ұйымдар мен мекемелердің эвакуациялық іс-шараларына басшылық ету; 
10) азаматтық қорғаныс жоспарларын және ТЖ жою бойынша іс-қимыл жоспарларын әзірлеу және уақытылы түзету;
11) құтқару және басқа да кезек күттірмейтін жұмыстарды жүргізуге шешімдерді қабылдау үшін Шымкент қаласының әкіміне (бұдан әрі – Әкім) ұсыныстар әзірлеу;
12) АҚ басшысы қойған міндеттерді орындау кезінде АҚ қызметтерінің бағыныстағы күштері мен құралдарына басшылық ету;
13) ТЖ туындау қаупін азайту, салалар мен ұйымдар жұмысының тұрақтылығын арттыру жөніндегі іс-шараларды әзірлеуге және іске асыруға басшылық ету;
14) АҚ құралымдарын құру және дайындау, олардың арналуы бойынша жұмыстарды жүргізу үшін әзірлікте ұстау;
15) АҚ қызметтері өз құзыреті шегінде АҚ іс-шараларының барлық кешеніне тікелей басшылық етуді жүзеге асыру;
16) қызметтің жетекшілік ететін саласында ТЖ алдын алу және жою бойынша жұмыстарды ұйымдастыру және орындау. ТЖ туындаған жағдайда тиісті негіздермен және есептеулермен ақшалай қаражат бөлу туралы ұсыныс енгізу; 
17) АҚ қызметтері белгіленген тәртіпте жүргізетін АҚ іс-шараларын қаржыландыру және материалдық-техникалық қамтамасыз ету;
18) Қазақстан Республикасының заңнамаларында белгіленген тәртіпте алдын ала (күнтізбелік жыл басында) ТЖ туындаған жағдайда оның зардабын дереу жою үшін қажетті тауарларды жеткізуге, қызметтерді көрсетуге, жұмыстарды орындауға шарттар жасасу;
19) ТЖ жариялау кезінде Қазақстан Республикасының заңнамасына сәйкес оларды жою және қаржыландыру бойынша іс-шараларды өткізу;
20) ТЖ және оның салдарын жоюға ақшалай қаражат бөлу туралы ұсыныс енгізу;
21) авариялық-құтқару және кезек күттірмейтін жұмыстарды жүргізуге шешімдер қабылдау үшін азаматтық қорғаныстың тиісті бастықтарына ұсыныстар дайындау;
22) қызметтердің құзыреті шегінде азаматтық қорғаныс іс-шараларының барлық кешеніне тікелей басшылықты жүзеге асыру;
23) ТЖ салдарын жою бойынша жұмыстарды қамтамасыз ету үшін қажетті 
АҚ қызметі ұйымдарында материалдық құралдар қорын жинақтау;
24) АҚ қызметтерінің бейбіт және ерекше кезеңде арнайы іс-шаралардың орындалуын қамтамасыз ету;
25) Қалыптасқан жағдай туралы деректер жинауды ұйымдастыру, оларды талдау, шешімдер қабылдау үшін ұсыныстар әзірлеу, міндеттерді қою және орындаушыларға жеткізу, олардың орындалуын бақылау (бұл бағытта бұрын орын алған ТЖ себеп-салдарына нақты талдау жүргізіп, қолданылатын іс-шаралар тізбесінің кешенін жасау).

3-бөлім. Азаматтық қорғау қызметтері және олардың міндеттері

6. АҚ арнайы іс-шараларының орындалуын қамтамасыз ету және күш пен құралдарды дайындау үшін мынадай АҚ қызметтері құрылады:
6.1. Азаматтық қорғаудың өрт сөндіру қызметі.
АҚ іс-шараларын өрт қауіпсіздігін қамтамасыз ету мақсатында құрылады.
Өрт сөндіру қызметінің міндеттері:
1) ТЖ аймағында іздестіру-құтқару жұмыстарын жүргізу, өртті сөндіру және оқшаулау;
2) қоныстану аумағында, стратегиялық, ерекше маңызды мемлекеттік нысандарда және мемлекеттік меншіктегі өмір тіршілігін қамтамасыз ету нысандарында өрттерді сөндіру және қорғау қызметін қамтамасыз ету; 
3) жұмылдыру дайындығы және жұмылдыру бойынша шаралар әзірлеу, ТЖ туындаған кезде олардың тұрақты жұмысын жоғарылату, дайындығын қамтамасыз ету;
4) ТЖ жоюына өрт сөндіру бөлімшелерінің дайындығын бақылауды жүзеге асыру;
5) ТЖ өткізу орнында АҚ күштерімен өзара іс-қимылды ұйымдастыру;
6) өрт сөндіру қызметінің күштері мен құралдарының есебін жүргізу;
7) өрт сөндіру қызметінің байланыс және хабарлау жүйелерін әзірлікте ұстау;
8) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.2. Азаматтық қорғаудың қоғамдық тәртіпті сақтау қызметі.
Қоғамдық тәртіпті сақтауды ұйымдастыру, апат салдарын жою, табиғатты және техногендік ТЖ жою кезінде қоғамдық қауіпсіздікті қамтамасыз ету мақсатында құрылады. 
Қоғамдық тәртіпті сақтау қызметінің міндеттері:
1) табиғатты және техногендік сипаттағы ТЖ аудандарын және зақымдау ошақтарын оқшаулау;
2) төтенше жағдайларда және ерекше кезеңде қоғамдық тәртіпті және қоғамдық қауіпсіздікті қорғау;
3) эвакуациялық іс-шараларды қамтамасыз етуге қатысу;
4) нысандарда қару-жарақ, оқ-дәрі, күшті әсер ететін улы заттардың сақталуын қамтамасыз ету; 
5) азаматтарды уақытша орналастыру, тамақтандыру және заттай жабдықталу пункттерін күзету;
6) коменданттық қызметті ұйымдастыруға және өткеруге қатысу; 
7) халық арасында үрейге және жалған арандатушы сыбыстарды таратуға жол бермеу жөнінде түсіндірме жұмыстарын жүргізу; 
8) қажет болған жағдайда мүдделі мемлекеттік органдарды, сондай-ақ халықты ТЖ туындау қауіпі, үрейге және жалған арандатушы сыбыстарды таратуға жол бермеу туралы жедел құлақтандыруды жүргізуге ішкі істер органдарының қатысуы;
9) АҚ іс-шараларын өткізген кезде оларға жүктелген міндеттерді шешуге бағынысты бөлімшелерді даярлауға бақылауды ұйымдастыру және жүзеге асыру; 
10) табиғи және техногендік сипаттағы ТЖ, қоғамдық тәртіпті қорғауды және жол қозғалысының қауіпсіздігін қамтамасыз ету; 
11) АҚ лауазымды тұлғаларына құтқару және басқа да кезек күттірмейтін жұмыстарды жүргізу үшін халықты, сондай-ақ көлік пен басқа да құралдарды тартуға көмектесу;
12) АҚ қызметінің жеке құрамын ТЖ зардаптарының әсерінен қорғау тәсілімен, қазіргі заманғы зақымдау құралдарымен, сондай-ақ АҚ жұмыс істеу деңгейлерін жүргізу жағдайында міндеттерді табысты шешу бойынша қызмет нысандары мен әдістеріне оқытуды ұйымдастыру;
13) қала сыртындағы аймаққа көшіру кезінде халықты тіркеуді қамтамасыз ету және мекенжай-анықтама жұмысын жүргізу үшін бастапқы деректерді дайындау;
14) АҚ жағдайын енгізуде қоғамдық тәртіпті қорғауды қамтамасыз ету жөнінде қызметті дамытудың және жетілдірудің негізгі бағытын әзірлеу;
15) табиғи және техногендік сипаттағы ТЖ туындаған жағдайда және ерекше кезеңде АҚ күштерінің тұрақты қызметін арттыруға бағытталған іс-шараларды белгіленген тәртіппен ұйымдастыру және өткізу;
16) АҚ іс-шараларын өткізу кезінде АҚ қоғамдық тәртібін қорғау құрылымдарымен және шаруашылық жүргізу нысандарымен  өзара іс-қимылды жүзеге асыру;
17) аумақтық қорғау міндеттерін шешуге және ТЖ кезінде қауіпсіздікті қамтамасыз ету бойынша басқа да жедел міндеттерді орындауда АҚ қызметтерінің қатысуы бойынша 
іс-шаралар әзірлеу;
18) ТЖ кезінде АҚ міндеттерін орындауды қамтамасыз ету үшін жеке құрамды жоғары моральдық және психологиялық қасиеттерге тәрбиелеу;
19) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.3. Азаматтық қорғаудың медициналық қызметі.
АҚ күштері жеке құрамының денсаулығы мен жұмысқа қабілеттілігін сақтау, зақымданғандарға және науқастарға уақтылы медициналық көмек көрсету, оларды эвакуациялау, емдеу, жұқпалы аурулардың кенеттен туындауы мен таралуының алдын алу мақсатында құрылады. 
Медициналық қызметтің міндеттері:
1) ТЖ кезінде АҚ күштері жеке құрамының ауруларының алдын алу және емдеу бойынша ведомстволық бағынысты ұйымдардың дайындығын қамтамасыз ету;
2) ведомстволық бағынысты ұйымдарымен және мекемелерімен АҚ іс-шараларына басшылықты жүзеге асыру және өткізуді ұйымдастыру; 
3) медициналық көмекті уақытында көрсету, зақымданған адамдарды эвакуациялау және емдеу, зақымданған адамдардың денсаулығын қалпына келтіру,ТЖ аймақтарында және зақымдану ошақтарында, сондай-ақ медициналық эвакуация жолдары мен кезеңдерінде ақталмаған қайтарымсыз шығындардың санын барынша азайту;
4) медициналық құрылымдарды құру және ұстау, оларды техникамен, мүлікпен және жарақтармен жарақтандыру;
5) ТЖ медициналық-санитарлық, емдеу-эвакуациялық, эпидемияға қарсы және санитарлық-гигиеналық салдарларын болжау және жүргізу, қазіргі заманғы зақымдау құралдарын қолдану, ықтимал залалды азайту жөніндегі жоспарларды әзірлеу; 
6) қаза болғандардың сот-медициналық сараптамасы және жарақаттардың ауырлық дәрежесін анықтауды, еңбекке жарамдылығын жоғалтқандығын бағалауды болжау үшін зақымданушылардың сот-медициналық куәландыруы;
7) халықты өзіне және өзара көмек тәсілдеріне үйрету;
8) қаланың денсаулық сақтау ұйымдарында дәрі-дәрмек пен қажетті медициналық құралдарының қорын құру;
9) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.4. Азаматтық қорғаудың сауда қызметі.
ТЖ салдарынан және ерекше кезеңде зардап шеккен халықты, АҚ күштерінің жеке құрамын және авариялық-құтқару қызметінің құрылымдарын азық-түлікпен, тамақпен, сумен, киім-кешекпен және өмір тіршілігін қамтамасыз етуге қажетті заттармен қамтамасыз ету мақсатында құрылады.
Сауда қызметінің міндеттері:
1) ТЖ және ерекше кезеңде сауда қызметі саласында үйлестіруді қамтамасыз ету;
2) азық-түлік және өнеркәсіптік тауарлар қорларының резервін құру және сақталуын қамтамасыз ету бойынша іс-шараларды әзірлеу және жүзеге асыру;
3) заманауи зақымдаушы құралдарды қолдануда және ТЖ нәтижесінде зардап шеккен халықты азық-түлікпен, тамақпен, сумен, киім-кешекпен, төсек-орынмен қамтамасыз ету және алдын ала жоспарлау, сондай-ақ, бейбіт уақытта қажетті меморандумдар түзу;
4) бөлінген ақша қаражатын пайдалану, орындалған жұмыстардың көлемі мен құны туралы есептерді ұсыну;
5) Қазақстан Республикасының заңнамаларында белгіленген тәртіпте алдын ала ТЖ туындаған жағдайда оның зардабын дереу жою үшін қажетті тауарларды жеткізуге, қызметтерді көрсетуге, жұмыстарды орындауға шарттар жасасу;
6) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.5. Азаматтық қорғаудың радиациялық, химиялық және биологиялық қорғау қызметі.
Халықты, аумақтар мен нысандарды радиоактивті, химиялық және биологиялық залалданудан тиімді қорғауды қамтамасыз ету, дезактивациялық, газсыздандыру жұмыстарын жүргізу, радиоактивті, химиялық және биологиялық залалдану ошақтарын жою мақсатында құрылады.
Радиациялық, химиялық және биологиялық қорғау қызметінің міндеттері:
1) ТЖ кезінде заманауи зақымдау құралдарын қолдануда улаушы заттардан, қатты әсер ететін улы және бактериологиялық заттардың әсерін, радиоактивті сәуленің халыққа әсерін барынша әлсірету мақсатында іс-шараларды ұйымдастыру және жоспарлау;
2) радиациялық, химиялық және биологиялық жағдайды анықтау және бағалау; 
3) радиоактивті, химиялық, биологиялық қауіпті заттарды және иондаушы сәулелену көздерін сақтайтын өндірісте пайдаланатын кәсіпорындар мен ұйымдардың есебін жүргізу;
4) басқару органдарын және халықты радиациялық, химиялық және биологиялық залалдану туралы хабардар етуді және залалданудың зардаптарын жоюды ұйымдастыру;
5) күшті әсер ететін улы заттарды өндіретін, сақтайтын немесе өңдейтін, сондай-ақ оларды тасымалдайтын нысандарда апат болған кезде күшті әсер ететін улы заттардың әсерінен болатын залалды азайту жөніндегі іс-шараларды әзірлеу және орындау;
6) ТЖ аймақтарында, зақымдау ошақтарында химиялық зақымданудың ықтимал ошақтарындағы ахуалды болжау және бағалау;
7) республикалық қадағалау желісі және зертханалық бақылау мекемелерінен күшті әсер ететін улы заттармен химиялық зақымдану туралы ақпаратты алу және қорытындылау;
8) химиялық зақымдану кезінде ТЖ аймақтарында және зақымдау ошақтарында, химиялық зақымдану жағдайларында құтқару және басқа кезек күттірмейтін жұмыстарды жүргізуге қатысатын халықты және құралымдардың жеке құрамын қорғау режимін әзірлеу;
9) химиялық зақымдану кезінде халық арасында қағидалар және іс-қимылдар туралы түсіндіру жұмыстарын жүргізу;
10) зақымдану аймақтарында құтқару және кезек күттірмейтін жұмыстарды жүргізу кезінде құралымдардың жеке құрамының қауіпсіздігін және қорғалуын қамтамасыз ету;
11) қорғаныш құрылыстарында ауаны сүзгіден өткізу мен регенерациялаудың техникалық құралдарының жай-күйіне бақылау жасау;
12) химиялық залалданумен байланысты табиғи және техногендік сипаттағы ТЖ оның ішінде күшті әсер ететін улы заттармен тасымалдау кезінде және олардың салдарын жоюды ұйымдастыру;
13) зақымдану аймақтарында құтқару және кезек күттірмейтін жұмыстарды жүргізу кезінде құралымдардың жеке құрамының қауіпсіздігін және қорғалуын қамтамасыз ету;
14) тыныс алу органдары мен теріні жеке қорғау құралдарының, радиациялық және химиялық барлау аспаптарының, арнайы өңдеу құралдарының қорын жасау және оларды мақсаты бойынша пайдалануға әзірлікте ұстау;
15) химиялық, радиоактивті  және биологиялық қауіпті өндірістерде және халық арасында алдын алу жұмыстарын өткізуді ұйымдастыру;
16) әлеуетті қауіпті нысандардағы химиялық, радиоактивті  және биологиялық қауіпі бар нысандарды және қатты әсер ететін улы заттарды есепке алу;
17) тірі организмдерді (штамдарды) зақымдану бактериялық зақымдануының қоздырғыштарының болуын есепке алу;
18) халыққа жеке қорғау құралдарына қажеттілікті айқындау;
19) болжамдауды ұйымдастыру, радиоактивті, химиялық және биологиялық жұмыстар бойынша есептеулер жүргізу;
20) зақымдану аймақтарында дезактивациялық, газсыздандыру және эпидемияға қарсы жұмыстарды ұйымдастыру және жүргізу;
21) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.6. Азаматтық қорғаудың жолдар және көпірлер қызметі.
ТЖ туындаған жағдайда АҚ іс-шараларын өткізу кезінде жолдар мен көпірлерді жөндеу және қалпына келтіру, заманауи зақымдау құралдарын қолдану кезінде 
жол-көпірмен қамтамасыз етуді жоспарлау және ұйымдастыру мақсатында құрылады.
Жолдар және көпірлер қызметінің міндеттері:
1) жұмысшыларды, қызметшілерді қорғау және ТЖ салдарынан жол саласының залалын азайту жөніндегі іс-шаралар кешенін алдын ала дайындау;
2) АҚ жол және арнайы іс-шараларын ұйымдастыру және өткізу;
3) іс-қимылдарға тағайындалуы  бойынша АҚ қызметтері құралымдарын құру және әзірлікте ұстау;
4) ТЖ және зақымдану ошақтарында құтқару және кезек күттірмейтін жұмыстарды жүргізу кезінде ақ күштері мен авариялық-құтқару қызметі құралымдарының іс-қимылын қамтамасыз ету;
5) ТЖ кезінде Шымкент қаласының автожолдар желісін, сол жердегі аса маңызды нысандарды техникалық бүркемелеу;
6) автокөлік жолдарының жай-күйін барлауды ұйымдастыру және жүргізу;
7) ТЖ және заманауи зақымдау құралдарын қолдану кезіндегі көліктік коммуникациялардың зақымдануын жою;
8) құтқару және кезек күттірмейтін жұмыстарды жүргізу нысандарына күштер мен құралдарды жылжыту және қол жеткізу, зардап шеккендерді және материалдық құралдарды эвакуациялау үшін колонналық жолдарды жабдықтау және өту жолдарын салу; 
9) автожолдарда және жол құрылымдарындағы қозғалысты қалпына келтіру үшін құрамның техникалық жобасын дайындау және әзірлеу;
10) жол саласы нысандарының және тіршілікті қамтамасыз ету жүйесінің ТЖ жағдайындағы іс-қимылдарға орнықты жұмысын қамтамасыз ету;
11) ақпаратты жинау және талдау, автожолдар мен көпірлердегі бұзылған учаскелер арқылы өтуді қамтамасыз ету бойынша шешімдер қабылдау үшін ұсыныстар әзірлеу, міндеттерді қою және орындау;
12) АҚ іс-шараларын жүргізуге қаржылық есеп-қисаптарды ұсыну;
13) автожолдардағы жол жүру жағдайы, олардағы бұзушылықтар, қозғалысты қалпына келтіру бойынша қабылданған шаралар туралы ақпарат ұсыну;
14) әртүрлі апаттың туындауын болжауды ұйымдастыру, қауіпсіз қозғалыс талаптарына жауап бермейтін жол учаскелерін қайта жаңарту және жабу туралы ұсыныстарды пысықтау;
15) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.7. Азаматтық қорғаудың көлік қызметі.
АҚ іс-шараларын көлікпен қамтамасыз ету мақсатында құрылады. 
Көлік қызметінің міндеттері:
1) АҚ іс-шараларын көлікпен қамтамасыз ету есептерін әзірлеу; 
2) теміржол, әуе және автокөлік органдарымен бірлесіп зардап шеккен халықты және мүлікті, ауыл шаруашылығы жануарларын тасымалдауды жүзеге асыру;
3) ТЖ салдарын жою және алдын алу, зардап шеккендерге көмек көрсету үшін қажетті АҚ құралымдары мен авариялық-құтқару қызметінің жеке құрамын, арнайы жүктерді бірінші кезекте көлікпен жеткізуді қамтамасыз ету;
4) АҚ қызметтерінің (әуе, теміржол, автокөлік) көлік құрамаларын құру және қолдануға әзірлікте ұстау, оларды жеке құраммен, техникамен және мүлікпен жасақтау;
5) әуе, теміржол және автокөліктердің қосалқы бөлшектердің, жанар-жағармай материалдарының резервтік қорын құруды ұйымдастыру;
6) әуе, теміржол және автокөлік көлік құралдарына техникалық қызмет көрсетуді, жөндеуді және қозғалыс бағдарларында кезек күттірмейтін жұмыстарды ұйымдастыру;
7) әуе, теміржол және автокөлік көлік құралдарын жарамды жағдайда, тұрақты дайындықта ұстау, оларды дер уақытында жаңарту, көлікті құрылымдарды қажетті жабдықтармен жабдықтау;
9) жетекшілік ететін салада ТЖ алдын алу және жою бойынша 
іс-шараларды орындау және ұйымдастыру, жағдайды болжау, ТЖ қауіпі және туындауы кезінде зардабын бағалау, қажет болған жағдайда бюджетті орындау жөніндегі уәкілетті органға күтпеген шығынға арналған қордан ақша бөлу мәселесін қарау;
10) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.8. Азаматтық қорғаудың инженерлік қызметі.
АҚ іс-шараларын инженерлік қамтамасыз ету мақсатында құрылады. 
Инженерлік қызметтің міндеттері:
1) қазіргі заманғы зақымдау құралдарын қолдану кезінде ТЖ салдарын жою жөніндегі іс-шараларды инженерлік қамтамасыз ету жұмыстарын дайындау және жүргізу;
2) инженерлік құрылымдарды құру және әзірлікте ұстау, оларды техникамен, мүлікпен және жарақтармен жарақтандыру;	
3) бастапқы аудандарда, зақымдау ошақтарына және құтқару және кезек күттірмейтін жұмыстарды жүргізу нысандарында АҚ күштерінің іс-қимылын қамтамасыз ету;
4) тез тұрғызылатын құрылыстардың үлгі жобаларын әзірлеуді, ерекше кезеңде қорғаныс құрылыстарының жетіспейтін қорын салуды ұйымдастыру;
5) қорғаныс құрылыстары қорының жинақталуын, оның жай-күйін бақылауды ұйымдастыру, әкімнің басқару пункттерінің дайындығын қамтамасыз ету;
6) АҚ саласында жаңадан қабылданатын жобаларды келісу;
7) нысандарды пайдалану кезінде нормативтік ұстауды бақылау, ғимараттарды, құрылыстарды және тұрғын үйлерді салу кезінде қадағалауды жүргізу;
8) аумақтарды, елді мекендерді, өнеркәсіптік аймақтарды аудандық жоспарлау және салу, құрылыстарды кеңейту, қайта жаңарту және техникалық қайта жарақтандыру сызбалары мен жобаларын жасау кезінде АҚ-ның инженерлік-техникалық іс-шараларын іске асыру мониторингі;
9) сусыз учаскелерде (аудандарда) ауыз су өндіруді ұйымдастыру;
10) бөгеттер мен өзге де су құрылыстарын техникалық күтіп үстау;
11) су нысандарында су түбін тазарту, жағалауды нығайту жұмыстарын жүргізу;
12) әкімнің қосалқы (қалалық және қала сыртындағы)  басқару пункттерінің жұмыс істеуін қамтамасыз ету;
13) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.9. Азаматтық қорғаудың энергетика қызметі.
АҚ құралымдары мен халықты табиғи және техногендік сипаттағы ТЖ кезінде қажетті энергетика және отын ресурстарына мұқтаждықтарын өтеу мақсатында құрылады. 
Энергетика қызметінің міндеттері:
1) Шымкент қаласы тұтынушыларын, ұйымдарын және кәсіпорындарын үздіксіз энергиямен қамтамасыз ету бойынша энергетика жүйелері, желілік кәсіпорындар және энергетика объектілері жұмыстарының тұрақтылығын арттыруға бағытталған іс-шаралар жүргізу;
2) энергия жүйесі сызбасын тәуелді жұмыс бөлімдеріне бөлу бойынша 
іс-шараларды жүзеге асыру, оларды орталықсыздандырып басқару;
3) жекелеген энергетика объектілерінің, электр тасымалдау желілерінің, тұтынушылардың істен шығуын есепке ала отырып, энергияжүйелері мен электр станцияларын жұмысқа дайындау, екінші кезектегі тұтынушыларды жедел сөндіруге дайындау жөніндегі іс-шараларды жүзеге асыру;
4) табиғи және техногендік сипаттағы ТЖ кезінде тіршілік әрекеттің қамтамасыз ету жүйесіне кіретін аса маңызды объектілер мен жауапты тұтынушыларды үздіксіз электрмен жабдықтауды ұйымдастыру;
5) ерекше жұмыс тәртібінде энергетикалық желілер мен энергетика объектілерін ауыстыру бойынша іс-шараларға басшылық ету және жүзеге асыру; 
6) басқару органдарын және АҚ күштері мен құралдарын құру, даярлау және тұрақты әзірлікте ұстау, мақсаты бойынша жұмысты ұйымдастыру;
7) қызметтің құзыреті шегінде АҚ іс-шараларының барлық кешеніне тікелей басшылықты жүзеге асыру;
8) жартылай және толық қараңғылау режимдерінде жарықты бүркемелеуді қамтамасыз ету және жүзеге асыру;
9) тағайындалуы бойынша жұмысты жүргізу үшін АҚ қызметтерінің басқару органдарын, күштері мен құралдарын құру, даярлау және тұрақты әзірлікте ұстау;
10) меншік нысанына және ведомствоға қарастылығына қарамастан, бақылаудағы ұйымдарда стационарлық, жылжымалы және автономдық электр станцияларын отын қорымен толтыруды есепке алуды жүргізу;
11) өзіне жүктелген міндеттерді орындау барысында қажет болған басқа да 
АҚ қызметтерімен тығыз қарым-қатынас орнату.
6.10. Азаматтық қорғаудың жанар-жағармай материалдары қызметі.
ТЖ кезінде АҚ арнайы іс-шараларын орындау үшін қажетті, белгіленген номенклатура мен көлемдерге сәйкес АҚ құрылымдары мен қызметтерінің  мұнай өнімдеріне мұқтаждықтарын қанағаттандыру мақсатында құрылады. 
Жанар-жағармай материалдары қызметінің міндеттері:
1) белгіленген номенклатура мен көлемдерге сәйкес АҚ арнайы 
іс-шараларын мұнай өнімдерімен  қанағаттандыру мақсатында  мұнай-газ, мұнай-химиялық өндіріс, көмірсутекті шикізатты тасымалдау, саласында нысандар мен ұйымдар жұмысының тұрақтылығын арттыруға бағытталған іс-шаралар өткізу; 
2) бағыты бойынша жұмыс жүргізу үшін мұнай-газ кешенінің АҚ басқару органдарының, күштері мен құралдарының тұрақты әзірлікте ұстауды және дайын болуын қамтамасыз ету;
3) ТЖ зардаптарын жою, қазіргі заманғы зақымдау құралдарын қолдану бойынша АҚ арнайы іс-шараларын қамтамасыз етуге қажетті мұнай-газ кешеніндегі материалдық құралдардың қорын жинақтау;
4) мұнай базаларындағы және жанар-жағармай құю станцияларындағы сақтау көлемдері мен номенклатурасы туралы ақпарат жинау;
5) мүмкін болатын табиғи және техногенді сипаттағы ТЖ жағдайында, сондай-ақ ерекше кезеңге жанар-жағармай материалдарының жеткілікті қорын құру;
6) ТЖ аймақтарында, зақымдану ошақтарында және қозғалыс бағыттарында 
АҚ іс-шараларын жанар-жағармай материалдарымен қамтамасыз ету;
7) құтқару және басқа да кезек күттірмейтін жұмыстарды жүргізу орындарына 
жанар-жағармай материалдарын жеткізу: 
8) АҚ қызметтерінің құрылымдарын құру және әзірлікте ұстау, оларды жеке құраммен, техникамен және мүлікпен қамтамасыз ету; 
9) стационарлық және жылжымалы жанар-жағармай құю бекеттерінің жұмысына, жанар-жағармай материалдары үшін сыйымдылықтар санын, сонымен қатар АҚ 
іс-шараларын қамтамасыз ету үшін жанар-жағармай құю бекеттерінің мүмкіндіктерін тартуға бақылау жасау және есебін жүргізу;
10) Қазақстан Республикасының заңнамаларында белгіленген тәртіпте ТЖ туындаған жағдайда зардабын кідіртпей жою үшін қажетті жанар-жағармай материалдары бойынша жұмыстарды орындау, қызмет көрсетуге,  жеткізуге, алдын ала шарттар жасасу;
11) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.11. Азаматтық қорғаудың өмір тіршілігін қамтамасыз ету және  
коммуналдық-техникалық қызметі.
ТЖ кезінде өмір тіршілігін қамтамасыз ету, зардап шеккендерге шатырлы қалашықты құру және коммуналдық-техникалық қызметтердің жұмысын үйлестіру мақсатында құрылады. 
Өмір тіршілігін қамтамасыз ету және коммуналдық-техникалық қызметінің міндеттері:
1) коммуналдық-техникалық желілерді дайындықта ұстау, су өткізу және кәріздік желілерді, тазарту және басқада тұрғын-үй коммуналдық мақсатында ғимаратарды салу мен қайта жаңартуға арналған іс-шараларға қатысу;
2) авариялардың алдын алу және жоюға арналған пайдалану материалдары қорларының бар болуын тұрақты есепке алуды қамтамасыз ету;
3) ТЖ зардабын жою және алдын алу үшін коммуналдық-техникалық қызмет объектілерінің күштері және құралдарын тұрақты дайындықта ұстау; 
4) зақымданудың барлық түрлерінен су көздерін және сумен қамту жүйелерін қорғау;
5) газбен жабдықтау, мұнай және мұнай өнімдерімен қамтамасыз ету желілерінің тұрақты жұмысын ұйымдастыру;
6)  шағын қабатты және жеке тұрғын құрылыстары аумағында су тасқын кезінде ТЖ алдын алу және жою бойынша жұмыстарды қамтамасыз ету;
7) құрылыс (ғимарат, құрылыс, құрылым) жағдайлары туралы техникалық қорытындыларда дайындау, құрал-сайманмен тексеруді жүргізу;
8) ТЖ уақытында, республикалық-командалық штабтық оқу-жаттығулар барысында (Жер, Көктем, Қыс, Өрт) және басқа да оқу-жаттығулар кезінде қажетті деп табылған шатырларды орналастыру орындары бойынша құру және жинау.
жылумен жабдықтау ТЖ, бейбіт уақытта және ерекше кезеңде жылумен және электрмен жабдықтау объектілерінің тұрақты жұмысын қамтамасыз етуге бағытталған азаматтық қорғаудың арнайы іс-шараларын орындау үшін құрылады.
міндеттері:
1) табиғи және техногендік сипаттағы төтенше жағдайлар кезінде жылумен және электрмен жабдықтау объектілері жұмысының тұрақтылығын арттыруға бағытталған 
іс-шараларды өткізу;
2) табиғи және техногендік сипаттағы төтенше жағдайлар қаупі немесе туындауы кезінде қаланың тыныс-тіршілігінің қамтамасыз ету жүйесіне кіретін аса маңызды объектілер мен жауапты тұтынушыларды үздіксіз жылумен және электрмен жабдықтауды ұйымдастыру;
3) жылу және электрмен жабдықтау объектілерін ерекше жұмыс режиміне ауыстыру жөніндегі іс-шараларды басқару және жүзеге асыру;
4) мақсаты бойынша жұмыстарды жүргізу үшін қызметтің күштері мен құралдарын құру, дайындау және тұрақты әзірлікте ұстау;
5) жылу және электрмен жабдықтау объектілерінде отын қорының жинақталуын есепке алуды жүргізу;
6) табиғи және техногендік сипаттағы төтенше жағдайлардың алдын алу және олардың зардаптарын жою жөніндегі міндеттерді орындау үшін, сондай-ақ ерекше кезеңде азаматтық қорғаудың мамандандырылған жөндеу бригадаларын (командаларын), 
авариялық-техникалық, авариялық-қалпына келтіру және басқа да кезек күттірмейтін жұмыстарды жүргізуге қатысу. 
сумен жабдықтау күнделікті қызметте және төтенше жағдайларда кәріз құбыры, 
су шаруашылығы объектілерінің тұрақты жұмыс істеуін арттыруға, табиғи және техногендік сипаттағы төтенше жағдайлардың салдарын уақытылы жоюға бағытталған алдын алу, ұйымдастыру, инженерлік-технологиялық және қорғау іс-шаралары кешенін алдын ала жүргізу мақсатында құрылады. 
міндеттері:
1) бейбіт және ерекше кезеңде қаланы тұрақты сумен жабдықтауды жоспарлау және жүзеге асыру;
2) азаматтық қорғау құрылымдарын құру және дайындау, оларды 
авариялық-құтқару жұмыстары мен кезек күттірмейтін жұмыстарды жүргізуге дайындау;
3) төтенше жағдай аймағында жұмыстарды жүргізетін халықты және құрылымдарды сумен қамтамасыз ету үшін сумен жабдықтау пункттерін құру жөніндегі жұмыстарды ұйымдастыру;
4) бейбіт және ерекше кезеңде су құбыры және кәріз жүйелерінің жұмыс істеу тұрақтылығын арттыруға бағытталған АҚ алдын алу іс-шаралары кешенін орындау;
5) бейбіт және ерекше кезеңде төтенше жағдайлар туындаған жағдайда 
авариялық-құтқару жұмыстары мен кезек күттірмейтін жұмыстарды жүргізу орындарын (учаскелерін), зардап шеккен халық қоныстанған аудандарды және медициналық пункттерді сумен қамтамасыз ету;
6) ерекше кезеңде су көздері мен сыртқы ортаның радиоактивтік, химиялық және биологиялық зақымдануын тұрақты бақылауды және қадағалауды ұйымдастыру;
7)  төтенше жағдайлар қаупі және оларды жою кезінде көмек көрсету бойынша қала қызметтерімен өзара іс-қимылды ұйымдастыру және қолдау;
8) қызмет құзіреті шегінде азаматтық қорғаудың барлық іс-шаралар кешеніне тікелей басшылық жасауды жүзеге асыру.
жарықпен жабдықтау АҚ құралымдары мен халықтың табиғи және техногендік сипаттағы ТЖ кезінде АҚ арнайы іс-шараларын орындау, қазіргі заманғы зақымдау құралдарын қолдану кезінде қажетті жарық ресурстарына мұқтаждықтарын қанағаттандыру мақсатында құрылады. 
1) қала тұтынушыларын, ұйымдарын және кәсіпорындарын үздіксіз энергиямен қамтамасыз ету бойынша энергетика жүйелері, желілік кәсіпорындар және энергетика объектілері жұмыстарының тұрақтылығын арттыруға бағытталған іс-шаралар жүргізу;
2) энергия жүйесі сызбасын тәуелді жұмыс бөлімдеріне бөлу бойынша 
іс-шараларды жүзеге асыру, оларды орталықсыздандырып басқару;
3) жекелеген энергетика объектілерінің, электр тасымалдау желілерінің, тұтынушылардың істен шығуын есепке ала отырып, энергия жүйелері мен электр станцияларын жұмысқа дайындау, екінші кезектегі тұтынушыларды жедел сөндіруге дайындау жөніндегі іс-шараларды жүзеге асыру;
4) табиғи және техногендік сипаттағы ТЖ кезінде тіршілік әрекеттің қамтамасыз ету жүйесіне кіретін аса маңызды объектілер мен жауапты тұтынушыларды үздіксіз электрмен жабдықтауды ұйымдастыру;
5) ерекше жұмыс тәртібінде энергетикалық желілер мен энергетика объектілерін ауыстыру бойынша іс-шараларға басшылық ету және жүзеге асыру; 
6) басқару органдарын және АҚ күштері мен құралдарын құру, даярлау және тұрақты әзірлікте ұстау, мақсаты бойынша жұмысты ұйымдастыру;
7) қызметтің құзыреті шегінде АҚ іс-шараларының барлық кешеніне тікелей басшылықты жүзеге асыру;
8) жартылай және толық қараңғылау режимдерінде жарықты бүркемелеуді қамтамасыз ету және жүзеге асыру;
9) тағайындалуы бойынша жұмысты жүргізу үшін АҚ қызметтерінің басқару органдарын, күштері мен құралдарын құру, даярлау және тұрақты әзірлікте ұстау;
10) меншік нысанына және ведомствоға қарастылығына қарамастан, бақылаудағы ұйымдарда стационарлық, жылжымалы және автономдық электр станцияларын отын қорымен толтыруды есепке алуды жүргізу.
  газбен жабдықтау қаланың коммуналдық-тұрмыстық және өнеркәсіптік кәсіпорындарын табиғи газбен қамтамасыз ету үшін, газ құбырлары мен ондағы құрылыстарға профилактикалық қызмет көрсету, газ құбырларын электрохимиялық коррозиядан қорғау, өндірістік аварияларды жою және газ желілерінің зақымданбауы үшін, авариялық және басқа да кезек күттірмейтін жұмыстарды жүргізу, қала халқын қорғау жөніндегі іс-шараларды ұйымдастыру, бейбіт және ерекше кезеңде газ шаруашылығы объектілерін қалпына келтіру мақсатында құрылады.
 міндеттері:
1) азаматтық қорғау қызметі мен оның құрылымдарын әзірлікке келтіру;
2) қала қызметтерін қалыптасқан төтенше жағдай және дүлей зілзалардың, апаттар мен қақтығысулардың салдарын жою бойынша қабылданатын шаралар туралы өзара хабардар ету;
3) бейбіт және ерекше кезеңде, төтенше жағдайларда әрекет етуге күштер мен құралдарды дайындау бойынша азаматтық іс-шараларының барлық кешенін орындауды ұйымдастыру;
4) ерекше кезеңде өз қызметін тоқтатпайтын кәсіпорындарды үздіксіз газбен жабдықтау, Шымкент қаласы халқының бірінші кезектегі қажеттіліктерін табиғи газбен қанағаттандыру;
5) бейбіт және ерекше кезеңде қаланың барлық газ шаруашылығы объектіліерінің тұрақты жұмысын арттыру жөніндегі іс-шараларды өткізу;
6) шұғыл авариялық-қалпына келтіру жұмыстарын жүргізу, газ шаруашылығы объектілерінде зардап шеккен жұмысшылар мен қызметшілерге көмек көрсету;
7)  бейбіт және ерекше кезеңде міндеттерді бірлесіп орындау кезінде қала қызметтерімен және басқа да басқару органдарымен өзара іс-қимылды ұйымдастыру;
8) қала аумағындағы жағдайды тұрақты жедел бақылауды ұйымдастыру және жүзеге асыру және кенеттен қауіп төнген және дүлей зілзала, қақтығысулар және апаттар туындаған кезде шешімдер қабылдау;
9) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.12. Азаматтық қорғаудың салттық қызметі.
Азаматтық қорғаудың салттық қызметі табиғи және техногендік сипаттағы төтенше жағдайлар (жойқын жер сілкінісі және тағы басқа) немесе қазіргі заманғы зақымдау құралдарын қолдану кезінде туындаған қайтарымсыз шығындарды жерлеуді, ауыл шаруашылығы жануарларын көмуді және құрылыс қалдықтарын шығару жұмыстарын ұйымдастыру мақсатында құрылады.
Қызметтің міндеттері:
1) жасалған есептерге сәйкес жаппай және жеке жерлеу технологиясын орындау, өз 
іс-әрекеттерін басқа да АҚ қызметтерімен келісу;
2) қайтарымсыз шығындарды қабылдау пункттерінің жұмысын үйлестіру;
3) қаланың осы үшін белгіленген жер учаскесінде қайтарымсыз шығындарды жерлеу, ауыл шаруашылығы жануарларын көму және құрылыс қалдықтарын шығару жөніндегі жұмыстарды орындау;
4) қолданыстағы нормативтік-құқықтық актілерге сәйкес қайтарымсыз шығындарды жерлеуге арналған құжаттарды рәсімдеу;
5) қызметті ерекше жұмыс режиміне ауыстыру жөніндегі іс-шараларды басқару және жүзеге асыру;
6) қайтарымсыз шығындарды жерлеу жөніндегі жұмыстарды жүргізу үшін қызметтің күштері мен құралдарын құру, дайындау және тұрақты әзірлікте ұстау;
7) қаладағы жекеменшік салттық қызмет көрсетуге арналған объектілермен өзара 
іс-қимылды ұйымдастыру;
қызмет құзіреті шегінде азаматтық қорғаудың барлық іс-шаралар кешеніне тікелей басшылық жасауды жүзеге асыру;
8) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.13. Азаматтық қорғаудың гидрометеорологиялық мониторинг қызметі.
Қоршаған орта жағдайын метеорологиялық және гидрологоиялық   мониторинг жүргізу мақсатында жүргізіледі. 
Гидрометеорологиялық мониторинг қызметінің міндеттері:
1) жедел бақылауды жүргізу және авариялар мен апаттардан, сондай-ақ қазіргі заманғы зақымдау құралдарын қолданудан болатын радиоактивтік және химиялық ластауды өлшеуді жүзеге асыру;
2) АҚ мемлекеттік жүйесінің басқару органдарына қоршаған табиғи ортаның ластану деңгейі туралы гидрометеорологиялық ақпараттарды және деректерді ұсыну;
3) қатты жел, қарлы боран, шаңды дауыл, тұман, көктайғақ, бұршақ, мол 
жауын-шашын, найзағай, қатқақ секілді қауіпті құбылыс және стихиялық гидрометеорологиялық жағдайларды болжау және олармен байланысты ТЖ және олардың туындауы туралы уақтылы хабарлау;
4) тасқын толқынының барынша көтерілуі және су тасу көлемін анықтаумен табиғи су объектілерінде гидрологиялық жағдайды болжау және талдау;
5) қалалық әуе бассейнінің ластану деңгейінің жоғарғы экстремалдығын анықтау және бағалау, болжауды құру, оның тарату бағыты және жылдамдығын анықтау;
6) қауіпті құбылыс және стихиялық гидрометеорологиялық құбылыстардың туындауы туралы жедел ақпарат үшін берілген гидрометеорологиялық ақпаратты жинау және үнемі бақылау өндірісін қамтамасыз ету;
7) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.14. Азаматтық қорғаудың жануарлар мен өсімдіктерді қорғау қызметі. 
Ауыл шаруашылығы жануарлары мен өсімдіктерін, ауыл шаруашылық өндірісінің өнімдері мен мал шаруашылығын, су көздерін қорғау жөніндегі іс-шараларды орындау мақсатында құрылады.
Қызмет міндеттері:
1) ауыл шаруашылығы жануарлары мен өсімдіктерін, ауыл шаруашылық өндірісінің өнімдері мен мал шаруашылығын, су көздерін және сумен жабдықтау жүйелерін радиоактивтік, химиялық, бактериологиялық зақымданудан қорғау жөніндегі іс-шараларды ұйымдастыру және орындау;
2) ветеринариялық және фитопатологиялық барлауды, өңдеуді, зақымданған жануарларды емдеуді ұйымдастыру;
3) ТЖ салдарынан зақымданған (жұқпалы аурулар жұқтырған) немесе қырылған ауыл шаруашылығы жануарларын мәжбүрлі союды оларды көмуді ұйымдастыру;
4) егіс, мал жайылымдарын және мал шаруашылығы мен өсімдік шаруашылығын залалсыздандыру;
5) ауыл шаруашылық өнімдері мен ауыл шаруашылық жануарларын қауіпсіз аймаққа шығаруды ұйымдастыру;
6) жем мен жемшөптің қажетті қорын жасау;
7) қызмет құралымдарын мақсатқа сай құру және іс-қимылға әзірлікте ұстау, оларды жеке құраммен, техникамен және мүлікпен қамтамасыз ету;
8) дәрі-дәрмектер, залалсыздандыру құралдары резервін құру және жаңарту;
9) халықты табиғи және техногендік сипаттағы төтенше жағдайлардағы, зақымдау ошағындағы іс-қимылдарға оқытуды ұйымдастыру және жүргізу;
10) азаматтық қорғаудың басқару жүйелерін құру және жоғары әзірлікте ұстау, халықты дүлей зілзалалар, қарсыластың қазіргі заманғы зақымдау құралын қолданған кездегі ірі авариялар, апаттар қаупі мен туындауы туралы құлақтандыру және ақпараттау және радиоактивтік, химиялық, бактериологиялық зақымдануларды тұрақты қадағалауды және бақылауды ұйымдастыру;
11) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.15. Азаматтық қорғаудың ақпарат қызметі.
АҚ міндеттерін орындау мүддесінде Шымкент қаласының мемлекеттік мекемелерін, ұйымдарын, кәсіпорындарын және халқын уақытында және сенімді ақпараттандыру мақсатында құрылады. 
Ақпарат қызметінің міндеттері:
1) ТЖ қауіпі және туындауы туралы халықты және ұйымдарды ақпараттандыру бойынша бұқаралық ақпараттық құралдарымен (бұдан әрі - БАҚ) бірлесіп, азаматтық қорғау іс-шараларын әзірлеу және орындау;
2) халықты және аумақты қорғау, ТЖ  жағдайында және заманауи зақымдау құралын қолдану кезіндегі іс-қимылдарға халықты оқыту мәселелерін насихаттауды БАҚ арқылы ұйымдастыру; 
3) қала аумағындағы АҚ және ТЖ мәселелері бойынша ресми ақпаратты отандық және шетелдік БАҚ жинауды, қорытындылау мен ұсынуды және халықтың назарына жеткізуді ұйымдастыру;
4) ТЖ туындауы, заманауи зақымдау құралдарын қолдану кезінде жедел ахуалды жариялау мәселелері бойынша БАҚ қызметін үйлестіру;
5) ТЖ заманауи зақымдау құралын қолданған кездегі адамдардың жүріс-тұрыс қағидалары бойынша жадынамалар, ақпараттық стендтер, билбордтар, плакаттар, буклеттер, кітапшалар және басқа да әдебиеттерді әзірлеуге және басып шығаруға қатысу;
6) АҚ күштерінің, Авариялық-құтқару қызметі құрылымдарының 
оқу-жаттығулар мен машықтанулар орындарынан, Шымкент қаласының ТЖ және АҚ басқару органдарының отырыстарынан, конференцияларынан, симпозиумдарынан және халықты, аумақтарды және ғимараттарды қорғау мәселелері жөніндегі және басқа 
іс-шаралардан репортаждар ұйымдастыру;
7) АҚ мәселелері бойынша оқу фильмдерін көрсетуді ұйымдастыруда мәдениет мекемелеріне бақылау және көмек көрсету;
8) іздеудегі адамдар, жоғалған мүлік туралы тізім мен ақпараттық материалдарды, апаттық-құтқару және қалпына келтіру жұмыстарын жүргізу туралы жариялауда Шымкент қаласы азаматтық қорғаныс және ТЖ басқару органдарына көмек көрсету;
9) құзыретті органдармен бірлесіп, жақын және алыс шет елдердің БАҚ өкілдерін аккредиттеуді ұйымдастыру, оларға мүмкіндігінше техникалық көмек көрсету, жедел ақпарат және баспасөз релиздерімен қамтамасыз ету;
10) АҚ қызметтерінің құзыретіне кіретін мәселелер бойынша шетелдік және отандық тілшілер үшін баспасөз-конференцияларын, брифингтер мен кеңестер ұйымдастыру;
11) ТЖ қауіпі мен туындауы туралы мемлекеттік мекемелерді, ұйымдарды, кәсіпорындарды, халықты ақпараттандыру жөнінде іс-шаралар кешенін әзірлеу;
12) өзіне жүктелген міндеттерді орындау барысында қажет болған басқа да 
АҚ қызметтерімен тығыз қарым-қатынас орнату.
6.16. Азаматтық қорғаудың байланыс қызметі.
АҚ басқару органдарын сенімді байланыспен қамтамасыз ету, байланыс саласында қызметтер ұсынатын тұлғалардың қызметін үйлестіруді және реттеуді жүзеге асыру мақсатында құрылады.
Байланыс қызметінің міндеттері:
1) Шымкент қаласы аймағында жеке және заңды тұлғаларға тиесілі қолданыстағы байланыс жүйелері және желілерінің тұрақты дайындығын қамтамасыз ету;
2) ТЖ аймақтарында, зақымдау ошақтарында құтқару және кезек күттірмейтін жұмыстарды жүргізген кезде халықты, аумақтарды қорғау жөніндегі іс-шараларды жүргізгенде азаматтық қорғаудың басқару органдарымен және ұйымдармен бірлесіп байланысты жоспарлау және ұйымдастыру;
3) қызметтің күштері мен техникалық құралдарын құру және әзірлікте ұстау;
4) АҚ қызметтерінің басқару органдарымен өзара іс-қимыл ұйымдастыру;
5) байланыс бойынша АҚ құралымдарының жеке құрамын құру, ұстау, жасақтау және материалдық құралдармен жарақтандыру, авариялық-қалпына келтіру жұмыстарын жүргізуге оларды дайындау және үйрету;
6) АҚ бастығы – әкімнің басқару пункттерінде байланыс жүйелерін әзірлікте ұстау;
7) АҚ қызметтерінің күштері мен техникалық құралдарын құру және әзірлікте ұстауды бақылау;
8) ТЖ кезеңінде байланыс басқару органдарымен өзара іс-қимылды ұйымдастыру;
9) байланыс жүйелері техникалық жағдайларына қызмет көрсету мен бақылау, істен шыққан кезде оларды қалпына келтіруді қамтамасыз ету;
10) АҚ басқару органдары мен халық үшін хабардар ету және байланыс жүйесін жоспарлауға, жаңартуға қатысу;
11) АҚ құрылымдарының жеке құрамын құру, ұсталу, жасақтау және материалдық құралдардың қажеттін санымен жарақтандыру, апаттық-қалпына келтіру жұмыстарын жүргізуге оларды дайындау және үйрету; 
12) АҚ іс-шараларын өткізу кезінде пайдалану үшін, меншік нысанына қарамастан жеке және заңды тұлғаларға тиесілі техникалық құралдары қорының есебін ұйымдастыру және жүргізу;
13) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.17. Азаматтық қорғаудың халықты қоныстандыру қызметі.
ТЖ салдарынан зардап шеккен халықты қабылдау пункттеріне орналастыру мақсатында құрылады.
Халықты қоныстандыру қызметінің міндеттері:
1) ТЖ аймағына түскен халықты орналастыру үшін алдын ала бекітілген зардап шеккен халықты қабылдау пункттерінен басқа да тұрғын қорды (жатақханалар, қонақ үйлер және т.б) жинақтау және дайындау, оны есепке алу; 
2) ТЖ аумағына түскен халықты қауіпсіз аудандарға, ұйымдар мен мекемелердің бос тұрған тұрғын-үйқорына, жатақханаларға, қонақ үйлеріне, оқу орындарының спорт залдарына, көрініс және басқа мекемелерге орналастыру және көшіруді ұйымдастыру;
3) зардап шеккен халықты орналыстыру орындарымен жан-жақты қамтамасыз етуді ұйымдастыру;
4) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.

6.18. Азаматтық қорғаудың қаржы қызметі.
ТЖ жою және кезек күттірмейтін қажеттіліктерге арналған жергілікті атқару органының резервінен ақша қаражатын жоспарлауды және бөлуді қамтамасыз ету мақсатында құрылады. 
Қаржы қызметінің міндеттері:
1) ТЖ алдын алуға және жоюға арналған АҚ қызметін қаржыландыру;
2) АҚ қызметтерінен (бюджеттік бағдарлама әкімшілерінен) ТЖ алдын алуға және жоюға бюджеттік қаржы бөлу қажеттілігі туралы бюджеттік өтінімдерді қабылдау және Шымкент қаласы Бюджеттік комиссиясының қарауына енгізу;
3) ТЖ алдын алуға және жоюға тауарлар, жұмыс және қызмет көрсету үшін  шаруашылық субъектілерімен келісімдерді жасау бойынша АҚ қызметтеріне (бюджеттік бағдарлама әкімшілеріне) көмек көрсету және мемлекеттік сатып алуға бірыңғай конкурстар өткізу;
4) АҚ қызметтерінің бюджетті орындау бойынша орталық уәкілетті орган белгілеген тәртіпте және мерзімде атқарылған жұмыстар көлемін және құнын, бөлінген ақша қаражатын қолдану туралы есептерді қабылдау;
5) ТЖ нәтижесінде туындаған заңды және жеке тұлғаларға келтірілген залалды өтеу;
6) АҚ қызметтерінің ТЖ және оның салдарын жоюға бөлінген ақша қаражатын пайдалануын бақылау;
7) ТЖ алдын алуға және жоюға арналған ақша қаражатын бөлу туралы Шымкент қаласы әкімдігі қаулысының тиісті жобасын дайындау.
8) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.19. Азаматтық қорғаудың эвакуацияланатын халықты жинау және бөлу қызметі.
Эвакуациялық іс-шараларды жоспарлау және жүргізу мәселелері бойынша және  эвакуациялық жинау пункттерімен зардап шеккен халықты қабылдау пункттерінің қызметін ұйымдастыру үшін құрылады.
Эвакуацияланатын халықты жинау және бөлу қызметінің міндеттері:
1) эвакуациялық іс-шараларды жоспарлау;
2) бағынысты эвакуациялық органдардың дайындығын бақылау;
3) эвакуациялық іс-шараларды жүргізуді ұйымдастыру; 
4) бағынысты эвакуациялық органдардың орындауы үшін нақты міндеттерді анықтау;
	5) эвакуациялық жинау пункттерін орналастыруға дайындауды ұйымдастырады;
	6) халықты эвакуациялау бағдарларын, отырғызу және түсіру пункттерін дайындауды бақылайды;
	7) таратылатын және эвакуацияланатын халықты қаладан қауіпсіз аймақта орналасқан тұрақты аудандарға шығару үшін бөлінетін көліктің барлық түрлерін пайдалану тәртібін анықтайды;
	8) таратылатын және эвакуацияланатын халықтың қорғанысын жан-жақты қамтамасыз ету мәселелері бойынша АҚ тиісті қызметтерімен өзара іс-қимыл жасау;
	9) республикалық-командалық штабтық оқу-жаттығулар барысында (Жер, Көктем, Қыс, Өрт) және басқа да оқу-жаттығулар кезінде оқу нүктелері болып белгіленген эвакуациялық жинау және зардап шеккен халықты қабылдау пункттерінде практикалық іс-шараларды ұйымдастыру.
	10) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
	6.20. Азаматтық қорғаудың мәдени құндылықтарын қорғау қызметі.
Азаматтық қорғаудың мәдени құндылықтарын қорғау қызметі Шымкент қаласының материалдық, мәдени құндылықтарын және мәдени мұрасын бейбіт және ерекше кезеңде қорғау жөніндегі іс-шараларды орындау масатында құрылады.
Қызметтің міндеттері:
1) материалдық және мәдени құндылықтарды қорғау жүйесін құру;
2) мәдени құндылықтар мен мәдени мұраның сақталуын қамтамасыз ету;
3) оларды қауіпсіз аудандарға шығару және олардың одан әрі сақталуын қамтамасыз ететін үй-жайларда орналастыру және қажет болған жағдайда қалпына келтіру жұмыстарын жүргізу жөніндегі шараларды қабылдау;
4) мәдени және тарихи мұраның қалған құндылықтарын әкету мүмкін болмаған кезде оларды сақтау жөнінде шаралар қабылдау;
5) қаланың мәдени құндылықтарының есебін жүргізу;
6) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.21. Азаматтық қорғаудың мүлікпен қамтамасыз ету қызметі
Азаматтық қорғаудың мүлікпен қамтамасыз ету қызметі қала аумағында орын алуы мүмкін жойқын жер сілкінісі, табиғи немесе техногендік сипаттағы басқа да төтенше жағдайлардан және қазіргі заманғы жойқын зақымдау құралдарының салдарынан 
авариялық-құтқару жұмыстары барысында қажетті азаматтық қорғаныс мүліктерімен қамтамасыз ету мақсатында құрылады.
Қызметтің міндеттері:
1) бейбіт уақытта азаматтық қорғаныс мүлкінің қорын қалыптастыру;
2) олардың сақталуына тікелей жауап беру;
3) сақталу мерзімдері өткен азаматтық қорғаныс мүліктерін уақытылы жаңарту жұмыстарын ұйымдастыру;
4) арнайы мүліктің қоймада сақтау жай-күйіне бақылауды жүзеге асыру, нұсқаулықта белгіленген мерзімде қоймадағы арнайы мүлікке түгендеу жұмыстарын жүргізу;
5) республикалық-командалық штабтық оқу-жаттығулар барысында 
(Жер, Көктем, Қыс, Өрт), оқу-жаттығуға қажетті деп табылған АҚ мүліктерін қамтамасыз ету;
6) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.
6.22 Азаматтық қорғаудың  орман қорын күзету және қорғау қызметі
Азаматтық қорғаудың  орман қорын күзету және қорғау қызметі қала аумағындағы орман қорын табиғи өрттерден, заңсыз кесулерден күзету, қорғау және тұрақты түрде орман қорын ұлғайту мақсатында құрылады.
Қызметтің міндеттері:
1) қала аумағындағы орман қорын қорғау;
2) қала аумағындағы орман қорын күзету;
3) орман қорын молайту;
4) орман қорына қажеттілікті айқындау;
5) тұрақты негізде орман ағаштарына түгендеу жұмыстарын жүргізу;
6) өрт республикалық-командалық штабтық оқу-жаттығуларының практикалық оқу нүктелерін және қажетті құжаттарын дайындау;
7) өзіне жүктелген міндеттерді орындау барысында қажет болған басқа да АҚ қызметтерімен тығыз қарым-қатынас орнату.

4-бөлім. Азаматтық қорғау қызметінің ұйымдастыру құрылымы

7. АҚ қызметінің ұйымдастыру құрылымы АҚ қызметі бастығының бұйрығымен бекітіледі. 
	8. АҚ қызметтерінің бастықтары олардың базасында АҚ қызметтері құрылған мемлекеттік органдар мен ұйымдардың басшылары болып табылады.
9. АҚ қызметінің құрамына АҚ қызметінің бастығы тағайындайтын лауазымды тұлғалар кіреді.
10. АҚ қызметінің бастықтары ұйымдастыру және іс-қимылына, күштер мен құралдардың қажетті санын дайындауға, жеке құрамды техникамен және мүлікпен жарақтандыруға дербес жауапты болады.
11. АҚ қызметіне жүктелген міндеттерді ұйымдастыру және шешу тәртібі бойынша Шымкент қаласының азаматтық қорғаныс жоспары және ТЖ жою іс-қимыл жоспарларында айқындалады. 
5-бөлім. Азаматтық қорғау қызметтерінің өкілеттілігі

12. АҚ қызметтері өз құзыреті шегінде:
1) өз құзыреті шегіндегі орындауға бұйрықтар шығару және нұсқаулар беруге;
2) олардың құзіретіне енгізілген мәселелер бойынша шешім қабылдау өкілеттігі бар.
13. АҚ қызметтерінің жұмысы Қазақстан Республикасының нормативтік құқықтық актілерімен, Шымкент қаласы әкімдігінің қаулыларымен және әкімнің өкімдерімен, төтенше жағдайлар жөніндегі комиссияның шешімдерімен, сондай-ақ осы Ережемен реттеледі.

6-бөлім. Азаматтық қорғау қызметтерінің негізгі құжаттары

14. АҚ қызметтері құжаттарының тізбесі:
1) АҚ қызметтері туралы Ереже;
2) АҚ қызметтерінің лауазымды тұлғаларының функционалдық міндеттері;
3) Азаматтық қорғаныс жоспары және ТЖ жою іс-қимыл жоспары;
4) АҚ саласындағы Қазақстан Республикасының нормативтік құқықтық актілерге сәйкес әзірленетін басқа да құжаттар.

